Descralaz

"'...เราไม่ได้อยากร่วมแสดง เราเพียงต้องการชื่นชมความเป็นไปที่กำลังดำเนินอยู่เท่านั้น...'"

Descralaz ;(Decerat, Deslaz, Aldunouh)  ตัวตนปริศนาที่กล่าวกันว่ามันคือเงาของโลก  ไม่มีรูปร่างแน่ชัด  เปลี่ยนรูปร่างไปตามสิ่งที่อยู่ในจิตใต้สำนึกของผู้ที่สนทนาด้วย  เดสคราลาซนั้นไม่สามารถถูกมองเห็นได้ไม่ว่าจะด้วยวิธีใด  ทั้งตาเปล่า  คำสาป  เวทมนตร์  หรือการอัญเชิญ   มีเพียงเสียงของมันเท่านั้นที่จะปรากฏให้ได้ยิน  หรือยกเว้นมันต้องการปรากฏตัวให้ใครเห็นเอง ทว่าการมีอยู่ของมันนั้นกลับไม่ส่งผลกับวัฏจักรใด  ราวกับจะมีอยู่หรือไม่มีก็ไม่ได้ต่างกัน...

Appearance
แม้ว่ามันจะมีรูปร่างไม่แน่นอน แต่มีการบันทึกการปรากฏรูปร่างที่พบเห็นได้บ่อยที่สุดของมันไว้ดังนี้
 * 1) มังกรสีดำ  4 ปีก  ตาสีแดง
 * 2) ชายหนุ่มผมยาวสีดำ  ตาบอด
 * 3) หญิงสาวผอมสูง เป็นใบ้

ถึงอย่างนั้นก็ยังปรากฏความเกี่ยวข้องของเดสคราลาซกับผู้คนในโลกอีกนับไม่ถ้วน ทั้งในรูปแบบของชื่อ เรื่องเล่า หรือแค่นิทานก่อนนอนของหมู่บ้านไหนสักแห่ง  ทำให้มีการคาดการณ์ว่าบางทีมันอาจจะแฝงตัวเป็นมนุษย์ธรรมดา หรือไม่ก็กำลังกลายเป็นแมวข้างบ้านของใครสักคนอยู่ก็ได้

Personal Background
เดสคราลาซเดินทางไปทุกหนแห่งของโลก ทุกช่วงเวลา และทุกสถานการณ์  บ้างก็ว่ามันมีตัวตนอยู่ในทุกพื้นที่และมีหลากหลายชื่อตามแต่ละดินแดนที่มันเคยปรากฏตัว  แต่ชื่อที่ปรากฏบ่อยที่สุดและกลายเป็นชื่อที่ถูกเรียกถึงก็คือ Descralaz (เดสคราลาซ)

สาเหตุที่ถูกเรียกขานกันว่ามันเป็นเงาของโลก  เพราะมันมักปรากฏตัวในรูปร่างของเงาวัตถุหรือสิ่งมีชีวิตที่ต่อให้ปราศจากแสงก็ยังคงอยู่ราวกับเป็นเงาของโลกใบนี้อย่างแท้จริง   และแม้ว่ามันจะเปลี่ยนรูปร่างไปตามจิตใต้สำนึกของผู้สนทนา  แต่หากสามารถบอกชื่อที่แท้จริงของมันได้  มันก็จะเผยร่างที่แท้จริงให้ได้เห็น ซึ่งไม่เคยมีใครรู้ว่าผลที่จะตามมาหลังจากนั้นจะเป็นแบบใด และด้วยความที่มันเดินทางไปยังทุกที่  ทำให้มันมีอีกสมญานามว่า  ‘นักเดินทางสีดำ’

เดสคราลาซจะเล่าเรื่องราวต่างๆมากมายให้กับใครก็ตามที่มันคุยด้วยแล้วถูกใจ  บางทีก็เป็นคำทำนาย  บางทีก็เป็นเรื่องเล่า หรือกระทั่งนิทาน รวมถึง Lixariz ก็เช่นเดียวกัน  เดสคราลาซไม่ใช่ตัวตนของจักรวาล Lixariz  แต่สามารถเดินทางไปมาได้หลายจักรวาล  โดยที่ไม่มีใครสามารถยืนยันตัวตนของมันได้จนถึงปัจจุบัน  และด้วยบทบาทที่มันเข้าไปเกี่ยวข้องทำให้ปัจจุบันก็ยังไม่สามารถประเมินได้ว่ามันเป็นมิตร หรือศัตรูต่อโลกใบนี้กันแน่

Skills

 * Qulemen Rhizome - เวทมนตร์ทำลายขั้นสูง  มีอำนาจในการลบล้างวิญญาณหรือแก่นแท้ของชีวิต  สิ่งที่ถูกเวทมนตร์นี้แม้จะเหลือตัวตน แต่จะไร้ความคิด สติ และการรับรู้

Another

 * เดสคราลาซปรากฏตัวในหลายจักรวาล ทั้ง Lixariz, Amarelix, Losnia, Fallen
 * แม้ว่าเดสคราลาซจะไม่ปรากฏตัวให้ใครเห็นบ่อยนัก แต่มันมักจะสนทนากับทีโรนอสอยู่เสมอ(?)

Trivia

 * ชื่อที่แท้จริงของเดสคราลาซยังไม่เคยปรากฏที่ใดมาก่อน ทั้งในฉบับนิยายและคอมมิค หรือในเรื่องสั้นอื่นๆ